Forslag til ændring af Favrskov Kommunes styrelsesvedtægt 
Sagsfremstilling 
3.         Forslag til ændring af Favrskov Kommunes styrelsesvedtægt - Åbent 
  
  
SAGENS INDHOLD 
De nærmere regler for kommunens styrelse fastsættes i en styrelsesvedtægt, der vedtages af Byrådet.  
  
Den konstitueringsaftale, der blev indgået 26. november 2013 mellem Byrådets partier, medfører behov for tilretning 
af Favrskov Kommunes styrelsesvedtægt.  
  
Af konstitueringsaftalen fremgår det, at antallet af medlemmer i Teknik- og Miljøudvalget ændres fra fem til syv.  
  
Det er endvidere aftalt, at førtidspensionsområdet flyttes fra [adresse] og Sundhedsudvalget til 
Arbejdsmarkedsudvalgets ressortområde.  
  
Forslag til styrelsesvedtægt samt ændringer i styrelsesvedtægten skal undergives to behandlinger i Byrådet med 
mindst seks dages mellemrum. Sagen vil derfor blive forelagt Byrådet til endelig godkendelse 28. januar 2014. 
  
VURDERING 
Udover de tilretninger af kommunens styrelsesvedtægt, som følger af konstitueringsaftalen for valgperiode 2014-17, 
vurderes det, at der er brug for en række konsekvensændringer i styrelsesvedtægten som følge af andre politiske 
beslutninger.  
  
I forbindelse med vedtagelsen af budgettet for 2011-14 blev det besluttet at reducere antallet af byrådsmedlemmer 
fra 27 til 25 med virkning fra 1. januar 2014. Byrådet godkendte i juni og august 2011 ændringen af 
styrelsesvedtægten som følge heraf. Styrelsesvedtægten opdateres nu formuleringsmæssigt i overensstemmelse 
med denne beslutning.   
  
Byrådet besluttede 26. juni 2012 at etablere et fælles ejendomscenter. I medfør heraf skal styrelsesvedtægten 
tilrettes således, at ansvaret for og budgetterne vedrørende drift og vedligehold af bygninger og udenomsarealer 
overføres til ejendomscentret, der er placeret under Teknik- og Miljøudvalgets ressortområde. Undtaget herfra er 
bygninger og arealer indenfor Social- og Sundhedsudvalgets område, som planlægges overført til ejendomscentret, 
hvis en senere analyse begrunder det. Det præciseres samtidigt, at de enkelte udvalg er ansvarlige for udarbejdelse 
og fremlæggelse af forslag til større bygge- og anlægsopgaver indenfor udvalgets område. Samtidigt pointeres det, 
 
Byråd 
7. januar 2014 
Sagsnr. 710-2007-
2006 
Dok.nr. 710-2013-
280297 
Sagsbehandler 
DPJMH 
  
Tidl. politisk behandling 
BY, 02.04.13, pkt. 37, BY, 30.04.13, pkt. 54 
Forventet sagsgang 
BY, BY 
Lovgrundlag 
Lov om kommunernes styrelse 
at de enkelte udvalg skal koordinere større bygge- og anlægsopgaver med Teknik- og Miljøudvalget, der er 
ansvarligt for den efterfølgende drift og vedligeholdelse af byggeriet samt styring af kommunens samlede 
ejendomsportefølje, inden opgaverne indstilles til Byrådets godkendelse. 
  
Det vurderes endvidere, at der er behov for en præcisering i styrelsesvedtægten vedrørende landsbyaktiviteterne. 
Behovet skyldes, at det ved konstitueringen for valgperioden 2010-13 blev besluttet, at Kultur-, Fritid- og 
Lokalsamfundsudvalget skulle ændre navn til Kultur- og Fritidsudvalget, og at der i den forbindelse ikke blev indsat 
en bestemmelse, som sikrede entydighed om, at landsbyaktiviteterne fortsat hører under Kultur- og Fritidsudvalgets 
ansvarsområde.  
  
I forhold til landsbyrådet bemærkes det, at det i konstitueringsaftalen af 26. november 2013 er aftalt, at landsbyrådet 
organiseres efter reglerne i styrelseslovens § 17 stk. 4, og at der fremlægges et konkret forslag til revision af 
landsbyrådets vedtægter for Byrådet i januar 2014.  
  
Det foreslås, at styrelsesvedtægtens § 19, stk. 6 redaktionelt ændres, så det fremgår, at formanden ”for det 
midlertidige udvalg nedsat i medfør af § 35, stk. 2 i folkeoplysningsloven” oppebærer et vederlag. Baggrunden for at 
”Folkeoplysningsudvalget” ændres til ”det midlertidige udvalg nedsat i medfør af § 35, stk. 2 i folkeoplysningsloven” 
skyldes en tidligere lovændring. 
  
I forhold til det midlertidige udvalg bemærkes, at der i første kvartal 2014 vil blive fremlagt et forslag til udvalgets 
organisering til politisk behandling. 
  
Endvidere foreslås det, at der foretages enkelte redaktionelle ændringer i styrelsesvedtægten, så udvalgenes 
ansvarsområde fremstår mere klart og i overensstemmelse med daglig praksis.  
  
I forbindelse med revisionen af styrelsesvedtægten er det overvejet, om der skal foretages ændringer i medfør af 
den ændring af lov om kommunernes styrelse, der trådte i kraft pr. 1. januar 2013. Lovændringen gør det muligt for 
kommunerne at lade det være op til den enkelte valggruppe, om der skal indkaldes stedfortræder for et 
udvalgsmedlem med lovligt forfald i kortere tid end en måned, og om der skal indkaldes et andet byrådsmedlem for 
et inhabilt udvalgsmedlem.  
  
En bestemmelse i kommunens styrelsesvedtægt om, at der kan indsættes et andet medlem (evt. stedfortræderen) i 
et udvalg for et udvalgsmedlem, der er fraværende i en kortere periode end en måned, forudsætter, at der indsættes 
en bestemmelse om, at borgmesteren skal indkalde en stedfortræder til førstkommende møde i byrådet, når 
borgmesteren får kendskab til, at et byrådsmedlem vil være fraværende i en kortere periode end en måned. 
Sidstnævnte mulighed har Favrskov Kommune ikke udnyttet på nuværende tidspunkt. 
  
Lovændringerne kræver, at Byrådet tager stilling til, om man vil gøre brug af de pågældende muligheder, ligesom 
mulighederne skal indarbejdes i kommunens styrelsesvedtægt for at få virkning.   
  
Der er redegjort for lovændringerne og foretaget en vurdering af de nye muligheder for indkaldelse af stedfortræder i 
vedlagte notat.  
  
Det vurderes, at en ændring af styrelsesvedtægten i forhold til ovennævnte muligheder kræver en nærmere politisk 
drøftelse. Det anbefales derfor, at der i 2. halvår 2014 tages stilling til, om styrelsesvedtægten skal ændres. Herved 
vil der kunne tages hensyn til erfaringerne og behovene i det nyvalgte byråd. 
  
Derimod vurderes den nye mulighed for, at den enkelte valggruppe kan lade et andet medlem deltage i 
udvalgsbehandlingen i stedet for et inhabilt udvalgsmedlem, umiddelbart at kunne indsættes i kommunens 
styrelsesvedtægt som en ny § 21. Det skyldes, at en lignende bestemmelse gælder for sager, der behandles i 
Byrådet, og at den enkelte valggruppe selv kan bestemme, om den ønsker at indkalde et andet byrådsmedlem. 
  
ØKONOMISKE KONSEKVENSER 
Udvidelsen af antallet af medlemmer af Teknik- og Miljøudvalget medfører en årlig merudgift på 69.214 kr. Herved er 
der ikke muligheder for yderligere udvidelser indenfor den samlede ramme til vederlæggelse af udvalgsmedlemmer 
m.fl.  
  
Hvis der indsættes en bestemmelse i styrelsesvedtægten, som giver øgede muligheder for indkaldelse af 
stedfortrædere, vil det kunne betyde øgede udgifter til diæter til stedfortræderne samt mindre administrative udgifter 
til håndtering af indkaldelse af stedfortrædere og fremstilling af dagsordensmateriale. 
  
INDSTILLING 
Kommunaldirektøren indstiller til Byrådet: 
  
1.   At forslag til ændring af styrelsesvedtægt for Favrskov Kommune godkendes og videresendes til 2. behandling 
på byrådsmøde 28. januar 2014 med henblik på endelig godkendelse.  
  
BESLUTNING 
  
Bilag 
  
  
  
  
Byråd, 7. januar 2014: 
Fraværende: Ingen 
  
Godkendt med de ændringer som fremgår af |Rettelsesblad til Favrskov Kommunes styrelsesvedtægt| af 7. 
januar 2014. 
Styrelsesvedtægt 2014 
710-2013-280294 
Notat om ændringer i styrelsesloven 
710-2013-298378 
Rettelsesblad til Favrskov Kommunes 
styrelsesvedtægt - behandling på byrådsmøde 7. 
januar 2014 
710-2014-3757 
